CELEX: 32017D1138
Language: bg
Date: 2017-06-19 00:00:00
Title: Решение (ЕС) 2017/1138 на Съвета от 19 юни 2017 година относно позицията, която трябва да се заеме от името на Европейския съюз на първото заседание на Конференцията на страните по Конвенцията Минамата относно живака във връзка с приемането на необходимото съдържание на удостоверението, посочено в член 3, параграф 12 от конвенцията, и на насоките, посочени в член 8, параграфи 8 и 9 от конвенцията

27.6.2017   
            
            
               BG
            
            
               Официален вестник на Европейския съюз
            
            
               L 164/56
            
         РЕШЕНИЕ (ЕС) 2017/1138 НА СЪВЕТА
   от 19 юни 2017 година
   относно позицията, която трябва да се заеме от името на Европейския съюз на първото заседание на Конференцията на страните по Конвенцията Минамата относно живака във връзка с приемането на необходимото съдържание на удостоверението, посочено в член 3, параграф 12 от конвенцията, и на насоките, посочени в член 8, параграфи 8 и 9 от конвенцията
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               На 11 май 2017 г. Конвенцията Минамата относно живака (1) (наричана по-долу „конвенцията“) бе одобрена от името на Европейския съюз с Решение (ЕС) 2017/939 на Съвета (2).
            
         
               (2)
            
            
               Конвенцията ще влезе в сила на 16 август 2017 г. Първото заседание на Конференцията на страните по конвенцията (наричано по-долу „първата конференция“) ще се проведе на 24—29 септември 2017 г. в Женева. Предвид това Съюзът следва да определи позицията, която трябва да се заеме в рамките на първата конференция.
            
         
               (3)
            
            
               Съгласно член 3, параграф 8 от конвенцията от страните по нея, които възнамеряват да внасят живак от субект, който не е страна по конвенцията, се изисква такъв внос да се разрешава само при условие че им се представи удостоверение от държавата износител, която не е страна по конвенцията, че внесеният живак не е нито от първичен добив на живак, нито от излишък на живак от извеждането от експлоатация на хлор-алкални съоръжения (наричано по-долу „удостоверението“).
            
         
               (4)
            
            
               В член 3, параграф 12 от конвенцията се предвижда приемането на необходимото съдържание на удостоверението от първата конференция. Следователно така приетото необходимо съдържание на удостоверението ще има правни последици.
            
         
               (5)
            
            
               Регламент (ЕС) 2017/852 на Европейския парламент и на Съвета (3) е съобразен с разпоредбите на член 3, параграф 8 от конвенцията, допълнени с предложеното необходимо съдържание на удостоверението.
            
         
               (6)
            
            
               Съгласно член 8, параграф 4 от конвенцията от страните по нея се изисква да гарантират, че за новите точкови източници, попадащи в категориите източници, изброени в приложение Г, се използват най-добрите налични техники и най-добрите екологични практики за контрол и — когато е осъществимо — за намаляване на емисиите на живак и живачни съединения в атмосферата.
            
         
               (7)
            
            
               В член 8, параграф 5 от конвенцията се предвижда, че страните контролират и — когато е осъществимо — намаляват емисиите на живак и живачни съединения във въздуха от съществуващите точкови източници, попадащи в категориите източници, изброени в приложение Г, като прилагат една или повече от следните мерки: употреба на най-добрите налични техники и най-добрите екологични практики; въвеждане на количествено изразени цели или норми за допустими емисии; въвеждане на стратегия за едновременен контрол на голям брой замърсители; или алтернативни мерки.
            
         
               (8)
            
            
               В член 8, параграф 7 от конвенцията страните се призовават да създадат и да поддържат регистър на емисиите на живак и живачни съединения в атмосферата.
            
         
               (9)
            
            
               В член 8, параграф 8 от конвенцията се посочва, че първата конференция приема насоки за най-добрите налични техники и най-добрите екологични практики, като отчита разликите между новите и съществуващите източници и като отчита необходимостта от намаляване до минимум на сумарните въздействия върху компонентите на околната среда, и приема и насоки с цел подкрепа на страните при изпълнението на техните задължения по член 8, параграф 5, по-конкретно за формулиране на целите и определяне на нормите за допустими емисии.
            
         
               (10)
            
            
               В член 8, параграф 9 от конвенцията се предвижда, че Конференцията на страните по конвенцията приема, веднага щом е практически осъществимо, насоки за критериите, които страните могат да разработят съгласно член 8, параграф 2, буква б), когато решат да прилагат мерки за контрол върху емисиите на живак и живачни съединения във въздуха само за точкови източници, попадащи в рамките на определена категория източници, посочена в приложение Г, при условие че са обхванати най-малко 75 процента от емисиите от съответната категория източници, както и насоки за методиката, която да се използва за изготвянето на регистри на емисиите на живак и живачни съединения във въздуха.
            
         
               (11)
            
            
               В член 8, параграф 10, второ изречение от конвенцията се посочва, че страните трябва да вземат предвид тези насоки при прилагането на съответните разпоредби на посочения член. Следователно насоките ще имат правни последици.
            
         
               (12)
            
            
               На своята седма сесия, проведена на 10—15 март 2016 г. в Йордания, Междуправителственият комитет за преговори по конвенцията прие, на временна основа до официалното им приемане от първата конференция, четири документа с насоки, посочени в член 8, параграфи 8 и 9 от конвенцията.
            
         
               (13)
            
            
               Законодателството на Съюза, включително Директива 2010/75/ЕС на Европейския парламент и на Съвета (4) и Регламент (ЕО) № 166/2006 на Европейския парламент и на Съвета (5), е съобразено с разпоредбите на член 8 от конвенцията, които се допълват от предложените насоки.
            
         
               (14)
            
            
               Следва да се изрази подкрепа за предложеното необходимо съдържание на удостоверението и предложените четири документа с насоки,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Европейския съюз на първото заседание на Конференцията на страните по Конвенцията Минамата относно живака (наричана по-долу „конвенцията“), е да подкрепи приемането на необходимото съдържание на удостоверението, посочено в член 3, параграф 12 от конвенцията, и на насоките, посочени в член 8, параграфи 8 и 9 от конвенцията.
   Внасянето на незначителни промени в документите, посочени в първа алинея, може да бъде одобрено от представителите на Съюза, като се проведат консултации с държавите членки по време на координационните заседания, без да е необходимо допълнително решение на Съвета.
   Член 2
   Решението(ята) на Конференцията на страните по конвенцията за приемане на документите, посочени в член 1, се публикува(т) в Официален вестник на Европейския съюз.
   
   Член 3
   Настоящото решение влиза в сила в деня на приемането му.
   
      Съставено в Люксембург на 19 юни 2017 година.
      
         
            За Съвета
         
         
            Председател
         
         J. HERRERA
      
   
   
      (1)  ОВ L 142, 2.6.2017 г., стр. 6.
   
      (2)  Решение (ЕС) 2017/939 на Съвета от 11 май 2017 г. за сключване от името на Европейския съюз на Конвенцията Минамата относно живака (ОВ L 142, 2.6.2017 г., стр. 4).
   
      (3)  Регламент (ЕС) 2017/852 на Европейския парламент и на Съвета от 17 май 2017 г. относно живака и за отмяна на Регламент (ЕО) № 1102/2008 (ОВ L 137, 24.5.2017 г., стр. 1).
   
      (4)  Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (комплексно предотвратяване и контрол на замърсяването) (ОВ L 334, 17.12.2010 г., стр. 17).
   
      (5)  Регламент (ЕО) № 166/2006 на Европейския парламент и на Съвета от 18 януари 2006 г. за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета (ОВ L 33, 4.2.2006 г., стр. 1).